Hartford, Connecticut

Hartford esas la chef-urbo di Usana stato Connecticut, e sideyo di la komtio Hartford. Segun la demografiala kontado di 2020 ol havis  habitanti, kontre  habitanti en 2010. Lua tota surfaco esas 46,76 km², equivalanta a 18,05 mi², di qui 45,01 km² (17,38 mi²) esas lando, e la cetera esas aquo.

Hartford fondesis en 1635, ed esas un ek la maxim anciena urbi de Usa. Ibe jacas la maxim anciena muzeo (Wadsworth Atheneum) e la maxim anciena publika parko de Usa, Bushnell Park. Ol esis un ek la maxim richa urbi de Usa poke pos l'interna milito di Usa, ma nun ol esas un ek la maxim povra de la lando, nam 3 ek 10 familii vivas sub la povreso-lineo.

 Historio 
Diversa Algonquiana populi vivis en la regiono di la nuna Hartford, exemple le Podunk - qui habitis precipue este del fluvio Connecticut -, le Poquonock - norde e weste de Hartford -, le Massakoe en Simsbury, le Tunxi en West Hartford e Farmington, le Wangunk sude, e le Saukiog en Hartford propre.

En 1610, Nederlandan explorero Adriaen Block vizitis la regiono. En 1633, Jacob Van Curler kompris l'areo vicina a Fort Hoop del indijeni Pequop. Puritani de Anglia komencis arivar ibe en 1636. Li kreis kolonieto nomizita Newtown, pose ribaptita Hartford memorigante Hertford, Anglia, urbo ube naskis Thomas Hooker, un ek l'Angla koloniigisti. En 1662, rejulo Charles la 2ma di Anglia grantis tale nomizita "Fundamentala Imperi di Connecticut", legaro qua kreis la kolonio di Connecticut separita de la kolonio di la Bayo di Massachusetts.

Geografio
La reliefo di Hartford esas kelke plana, jacanta apud la westala rivo dil fluvio Connecticut. An l'opoza rivo jacas urbo East Hartford. Lua mezavalora altitudo esas 9 metri sur la marala nivelo.

La klimato di Hartford esas esas humida subtropikala (Cfa segun la klimatala klasifikuro da Köppen), an la limito kun humida kontinentala klimato (Dfa segun la klimatala klasifikuro da Köppen). La varma sezono iras de mayo til oktobro, esanta junio, julio ed agosto la maxim varma monati, kun mezavalora temperaturi superiranta 20°C. De novembro til aprilo la temperaturi varias de koldeta a kolda. Januaro e februaro esas la maxim kolda monati, kun mezavalora temperaturi infre 0°C (mezavalore -2,7°C en januaro, e -1,7°C en februaro). 

La mezavalora yarala pluvo-quanto dil urbo esas 1200 milimetri. Omnayare falas 131 centimetri di nivo en la urbo, nome de decembro til marto, e plu rare de novembro til aprilo. Tropikala tempesti e plu rare uragani anke frapas la urbo. Dum lua historio, du uragani efektigis serioza domaji: en 1938, ed en 2011.

 Referi 

Kategorio:Urbi en Connecticut